מרים נופך-מוזס

מרים (מימי) נופך-מוזס (נולדה ב-1942 באנטוורפן, בלגיה) היא מנכ"לית השבועון "לאשה" ושותפה בעיתון "ידיעות אחרונות". נודעת כמי שמכריזה מדי שנה על הזוכה בטקס בחירת מלכת היופי של ישראל, וחברה קבועה בצוות השופטים בתחרות. בת למשפחת מוזס.

קורות חיים 
נולדה ב-1942 באנטוורפן שבבלגיה בשם מרים האוזר, בתם של משה ואדלה, מהגרים מפולין, ואחות לשלמה האוזר. בתקופת מלחמת העולם השנייה נמסרה למשפחה נוצרייה תחת השם הבדוי מריה פיטרס ועם סיום המלחמה הוחזרה למשפחתה. לאחר המלחמה המשיכה המשפחה לחיות באנטוורפן ומוזס סיימה לימודי תיכון בעיר. בנוסף ללימודיה הייתה פעילה בתנועת בני עקיבא בעיר.

ב-1960 עלתה ארצה וב-1963 נישאה ליצחק נופך-מוזס (בנם של חמדה נופך-מוזס וראובן מוזס), מוזס הכירה את יצחק כשביקר קרובי משפחה באנטוורפן. ב-1965 סיימה לימודי כימיה באוניברסיטת בר-אילן וב-1981 למדה מחשבים ועברה לעבוד בתחום זה. 

ב-1986 הצטרפה לקונצרן העיתונות של הורי בעלה, שם מילאה שורה של תפקידים: ב-1986 מונתה כמנהלת מועדון עיתון לאשה, ב-1990 מונתה למנכ"ל השבועון לאשה וכן למנכ"ל השבועון פנאי פלוס, ב-1992 מונתה כעורכת אחראית של לאשה, וב-1994 מונתה לחברת מועצת מנהלים פעילה. הקימה את אתר האינטרנט של קבוצת ידיעות אחרונות ynet.

מוזס הייתה שותפה פעילה בקרב הבעלות על חברת ידיעות אחרונות; בסכסוך בין דב יודקובסקי ונוני מוזס היא הצטרפה לנוני מוזס והייתה בין בעלי העניין שאיפשרו לו להשתלט על העיתון.

לזוג מרים נופך-מוזס ולבן זוגה יצחק (בנה של חמדה נופך-מוזס), שני בנים.

לקריאה נוספת 
 עדי מרקוזה-הס, העיתון וסיפור המשפחה שמאחוריו, ירושלים, הוצאת כרמל, תשע"ג 2013

קישורים חיצוניים 

 מרים נופך-מוזס, באתר חדשות מחלקה ראשונה
 עדי מרקוזה-הס, פרקים נבחרים מתוך "העיתון וסיפור המשפחה שמאחוריו, באתר "העין השביעית"
 
 יורם יובל בשיחת נפש עם מרים נופך מוזס, טלוויזיה חינוכית, 24 ביולי 2016

הערות שוליים 

סגל לאשה
ישראליות ילידות בלגיה
ישראלים ילידי בלגיה
עולות בשנות ה-1960
עולים בשנות ה-1960
משפחת מוזס
פעילים ציונים בבלגיה
ילדים בשואה: בלגיה
בוגרות אוניברסיטת בר-אילן
בוגרי אוניברסיטת בר-אילן
מנהלות ישראליות
מנהלים ישראלים
עורכות עיתונים ישראליות
עורכי עיתונים ישראלים
עיתונאיות ישראליות
עיתונאים ישראלים
תחרויות יופי: אישים
ישראליות שנולדו ב-1942
ישראלים שנולדו ב-1942